Maithili album pyar ke rog ,
मनुक्ख (कविता)
जिनगीक कैनभस पर,
अपन कर्मक कूची सँ,
चित्र बनेबा मे अपस्याँत मनुक्ख,
अर्थ खोजि रहल अछि।
 हजारो-लाखो बरख सँ,
बहैत इ जिनगीक धार,
कतेक बिडरो केँ छाती मे नुकेने,
अर्थ खोजि रहल अछि।
 राजतन्त्र सँ प्रजातन्त्र धरि,
ऊँच-नीचक गहीर खाधि,
सुरसाक मुँह जकाँ बढले अछि,
अर्थ खोजि रहल अछि।
 कखनो करेजक बरियारी,
कखनो मोनक राज सहैत,
बढले जाइ छै मनुक्खक जिनगी,
अर्थ खोजि रहल अछि।
 कहैए राति सुनि लिअ सजन, आइ अहाँ तँ जेबाक जिद जूनि करू।
 इ दुनियाक डर फन्दा बनल, इ बहाना बनेबाक जिद जूनि करू।
 अहाँ बिन सून पडल भवन बलम, रूसल किया हमरा सँ हमर मदन,
अहाँ नै यौ मुरूत बनि कऽ रहू, हमरा हरेबाक जिद जूनि करू।
 इ चानक पसरल इजोत नस-नस मे ढुकल, मोनक नेह छै जागल,
सिनेह सँ सींचल हमर नयन कहल, अहाँ कनेबाक जिद जूनि करू।
 अहाँ प्रेम हमर जुग-जुग सँ बनल, हम खोलि कहब अहाँ सँ कहिया धरि,
अहाँ संकेत बूझू, सदिखन इ गप केँ कहेबाक जिद जूनि करू।
 कहै छै मोन "ओम"क पाँति भरल प्रेम सँ, सुनि अहाँ चुप किया छी,
इ नोत कते हम पठैब, उनटा गंगा बहेबाक जिद जूनि करू।
 (बहरे-हजज)
दोस्ती नाम छै सुख दुःख के काहानी के । ।
 दोस्ती नाम छै सद्कन मुस्कान के । ।
 इ कोइ पल भर के पेहचन नइ छै । । दोस्ती नाम छै सद्कन साथ् निभवे के । ।
 जै काइल छल ओह्के भुल कै त देखु । ।
 जै आइ हबे ओहके जि कै त देखु । ।
 आबे वाला पल अपने स सवाइेर जैइेत । ।
 बस जिन्दगी के प्रेम स जि के त देखु । ।
 ०१ राजा जनक जी (कन्या लगन गीत)
०२ वर बाबू यौ (परछिन गीत)
०३ देखू रसे रसे दूल्हा (चाल कटाक्ष)
०४ द्वार के छेकाई नेग (देहरि छेकाओन)
०५ निहरू-निहरू कनिये (जयमालाक गीत)
०६ आजू सुदिन मिथिला पति मंदिर(जेमनार गीत)
०७ प्रिय पाहून करू दान सिंदूर (सिंदूरदान)
०८ कानि-कानि सीता बेटी (समदाउन)
हमर मुस्कीक तर झाँपल करेजक दर्द देखलक नहि इ जमाना।
 सिनेहक चोट मारूक छल पीडा जकर बूझलक नहि इ जमाना।
 हमर हालत पर कहाँ नोर खसबैक फुरसति ककरो रहल कखनो,
कहैत रहल अहाँ छी बेसम्हार, मुदा सम्हारलक नहि इ जमाना।
 करैत रहल उघार प्रेमक इ दर्द भरल करेज हमरा सगरो,
हमर घावक तँ चुटकी लैत रहल, कखनहुँ झाँपलक नहि इ जमाना।
 मरूभूमि दुनिया लागैत रहल, सिनेहक बिला गेल धार कतौ,
करेज तँ माँगलक दू ठोप टा प्रेमक, किछ सुनलक नहि इ जमाना।
 कियो "ओम"क सिनेहक बूझतै कहियो सनेस पता कहाँ इ चलै,
करेजक हमर टुकडी छींटल, मुदा देखि जोडलक नहि इ जमाना।
 (बहरे-हजज)